বিশ্ব মঞ্চে সেরার শিরোপা পেল ভারতীয় চলচ্চিত্র!

ওয়েব ডেস্ক : বিশ্ব মঞ্চে ভারতীয় চলচ্চিত্র (Indian Film) পেল অন্যতম সেরার শিরোপা। এক কথায় বলতে গেলে এক বাঙালি দেশের মুখ উজ্জ্বল করেছেন। ইটালির (Italy) ৮২তম ভেনিস আন্তর্জাতিক চলচ্চিত্র উৎসবে অনুপর্ণা রায় (Anuparna Roy) তাঁর সিনেমা ‘Songs of Forgotten Trees’-এর জন্য পেলেন সেরা পরিচালকের খেতাব ‘ওরিজন্তি’।

জানা গিয়েছে, অনুপর্ণা রায়ের (Anuparna Roy) পরিবার পুরুলিয়া (Purulia) জেলার নিতুড়িয়া ব্লকের নারায়ণপুর গ্রামের আদি বাসিন্দা। বাবা ব্রহ্মানন্দ রায় কয়লাখনিতে চাকরির করতেন। এদিকে চাকরিতে বদলির জন্য তাঁর বাবাকে যেতে হয় পশ্চিম বর্ধমানের কুলটিতে। সেখানেই স্থানীয় কুলটি কলেজে ইংরেজি অনার্সের পড়াশোনা শেষ করেন অনুপর্না। মাস কমিউনিকেশনের পড়াশোনার জন্য যান নয়াদিল্লিতে। পরে যান মুম্বাইতে।

আরও খবর : থাইল্যান্ডে মিমির ‘চোখের নীলে’ আবির! ফাঁস হল বিকিনি রহস্য

তাঁর পরিবার সূত্রে জানা যায়, কম বয়স থেকে লেখালেখিতে শখ ছিল মেয়ের। সত্যজিৎ রায় ছিলেন তাঁর অন্যতম পছন্দের। মেয়ের এই সাফল্যে অত্যন্ত খুশি ব্রহ্মানন্দ রায়। মঙ্গলবার সকালে তার বাড়িতে গিয়ে দেখা গেল শুভেচ্ছা জানাতে ভিড় জমিয়েছেন পড়শিরা।

ব্রহ্মানন্দ রায় জানান, মুখ্যমন্ত্রী মমতা বন্দ্যোপাধ্যায় (Mamata Banerjee) টুইট করে শুভেচ্ছা জানিয়েছেন। পাশাপাশি এদিন সকালে বাম নেতা মহম্মদ সেলিমের সঙ্গে মীনাক্ষী মুখার্জী টেলিফোনের মাধ্যমে কথা বলেছেন। তিনিও শুভেচ্ছা জানিয়েছেন। কুলটির মেয়ে অনুপর্ণা আন্তর্জাতিক মঞ্চে এই খ্যাতি অর্জনের জন্য তার পরিবারের সঙ্গে কুলটি তথা পশ্চিমবঙ্গের মানুষও আনন্দ ভাগ করে নিয়েছেন।

দেখুন অন্য খবর :