অনুপর্ণার ভেনিস জয়ে উচ্ছ্বসিত মা, মেয়ে ফিরলে তার ‘পছন্দের মাংস’ রেঁধে খাওয়াতে চান!

ওয়েব ডেস্ক: বিশ্ব চলচ্চিত্রের অন্যতম সম্মানীয় মঞ্চ থেকে পুরস্কৃত হয়ে নজর তৈরি করেছেন বাঙালি চিত্র পরিচালক অনুপর্ণা রায়(Anuparna Roy)। তার তৈরি ‘সংস অফ ফরগটেন ট্রিজ'(Songs of Forgotten Trees) ৮২ তম ‘ভেনিস ফিল্ম ফেস্টিভ্যাল'(82nd Venice International Film Festival)  এ সেরা পরিচালকের পুরস্কার ছিনিয়ে নিয়েছে। পুরস্কার ঘোষণার পর পুরুলিয়ার নারায়ণপুর গ্রামের এই মেয়ে লাল পাড় সাদা শাড়ি পরে মঞ্চে উঠে আবেগাপ্লুত হয়ে পড়েন।

আরও পড়ুন:পর্দায় রজনীকান্তের সঙ্গে জুটি বাঁধতে চলেছেন কমল হাসান! কি বললেন তিনি!

মঞ্চে পরিচালক এই জয়কে ‘স্যুরিয়াল’ বলে চিহ্নিত করেছেন। পুরস্কার পেয়ে অনুপর্ণা সাংবাদিকদের প্রতিক্রিয়া জানাতে গিয়ে বলেন,’আমার খুব ভালো লাগছে। কখনো ভাবতে পারিনি, পুরুলিয়ার নারায়ণপুর গ্রাম থেকে ভেনিস অবধি পৌঁছতে পারবো। একজন মহিলা হিসেবে এই যাত্রাটা আমার কাছে যথেষ্ট কঠিন ছিল। আমার এই জয় যদি একজনকেও ছবি তৈরীর ক্ষেত্রে সাহস যোগায় আমি নিজেকে ধন্য মনে করব’।
অনুপর্ণার ভেনিস জয়ে উচ্ছ্বসিত তাঁর মা।
আন্তর্জাতিক মঞ্চে দাঁড়িয়ে অনুপর্ণা প্যালেস্টাইনের যুদ্ধ নিপীড়িত মানুষদের কথাও স্মরণ করিয়ে দিয়েছেন।
মা মনীষা রায় মেয়ের এই আন্তর্জাতিক সাফল্যে যথেষ্ট খুশি। আনন্দের খবর মেয়ে নিজেই মাকে ফোন করে জানিয়েছিলেন। অনুপর্ণা দিল্লিতে গিয়ে মাসকম নিয়ে পড়াশোনা করেছিল। মায়ের কথায়,’আমরা প্রায়ই বলতাম, ‘এসব করে কি হবে! সত্যজিৎ রায়(Satyajit Ray) হবি নাকি!’
ফোনে অনুপর্ণা মাকে বলেছে সব মিটে গেলে সে বাড়ি আসবে। মা বলেছেন ‘ও মায়ের হাতের রান্না পাঁঠার মাংস  খেতে খুব ভালোবাসে…বাড়ি ফিরলে আমি নিজে হাতে ওকে রান্না করে পাঁঠার মাংস খাওয়াবো!’